คือว่าวันศุกร์ที่23กย.เราเหมือนมีอะไรกับแฟนค่ะ แต่ไม่ได้สอดใส่เลยแฟนใส่กางเกงในเราไม่ได้ใส่ เเต่เราไม่ได้สอดใส่กันจริงๆค่ะแค่ทำเหมือนมีเซ็กส์กัน แต่กางเกงในของแฟนมันเปื้อนเยอะระหว่างทำ เรากังวลเลยทานยาคุมฉุกเฉินไปเมื่อวันเสาร์ที่24กยค่ะ เวลาตี5.55น. หลังจากนั้นวันที่27กยมีเลือดออกสีคล้ำๆคล้ายประจำเดือนตกค้างอ่าค่ะมาน้อยในวันแรก แต่คิดว่าเป็นเพราะผลค้างเคียงที่เราทานยาคุมไป พอวันที่28กย เริ่มมีเลือดสีแดงออกมา อย่างงี้คือประจำเดือนมาปกติแล้วใช่มั้ยคะ หรือเป็นเลือดล้างหน้าคะ
สวัสดีค่ะ หากยังไม่ได้มีการสอดใส่อวัยวะเพศเข้าสู่ช่องคลอด มีแค่การถูไถภายนอก โอกาสที่จะตั้งครรภ์ก็ไม่มีค่ะ ดังนั้น ก็ไม่จำเป็นต้องทานยาคุมฉุกเฉินไป แต่หากได้ทานไปแล้วในวันที 24 ก.ย. แล้ววันที่ 27 ก.ย.ได้มีเลือดออกมา โดยหากไม่ใช่ช่วงปกติที่ประจำเดือนควรจะมา ก็ถือเป็นเลือดที่เกิดจากผลของยาคุมฉุกเฉินได้ค่ะ โดยเลือดที่ออก อาจออกได้นาน 1-4 วัน ปริมาณอาจมากหรือน้อยก็ได้แต่หากเป็นช่วงที่ประจำเดือนควรจะมาอยู่แล้ว ก็ถือเป็นเลือดประจำเดือนได้ค่ะส่วนเลือดล้างหน้าเด็ก มักออกหลังจากที่มีเพศสัมพันธ์ไปแล้ว 6-12 วัน ปริมาณมักเล็กน้อย และออกเพียงแค่ 1-2 วัน ดังนั้น หากเลือดที่ออกมีปริมาณมากพอควร และมานานเกิน 2 วัน ก็ไม่ใช่เลือดล้างหน้าเด็กค่ะอย่างไรก็ตาม หากจะให้แน่นอน ก็อาจตรวจหาการตั้งครรภ์ดู โดยให้ตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ